Trelis/gawiki huggingface dataset:
Doingean. Tugtar doingean ar chuid mhaith iasc den ord "perciformes", suas le 1.8 m ar fhad. An-tóir ag iascairí air, ar bhonn trádálach in áiteanna. Tá an doingean dúchasach feadh chósta Mheiriceá Thuaidh leis an Aigéin Atlantaigh. Tugadh isteach é cois cladaigh ar feadh cósta Mheiriceá Thuaidh leis an Aigéan Ciúin é freisin, chomh maith le roinnt locha ar fud na Stáit Aontaithe. Ina measc tá an doingean stríocach, an doingean fathachúil mara, an doingean ceilpe, an doingean stríocach gainimh, agus an doingean breac gainimh.
Edward Adelbert Doisy. Bithcheimicí a rugadh i Hume, Illinois ab ea Edward Adelbert Doisy (13 Samhain 1893–23 Deireadh Fómhair 1986). Bhain sé céim A.B. amach ó Ollscoil Illinois ag Urbana-Champaign (1914) agus céim M.S. ón ollscoil chéanna (1916). Fuair sé a dhochtúireacht ó Ollscoil Harvard sa bhliain 1920. Chaith sé formhór a shaol gairmiúil ag Ollscoil St. Louis, i Missouri.
Rinne sé taighde ar atáirgeadh is hormóin i gcomhar le Edgar Allen. Léirigh sé airíonna ceimiceacha an oibreán téachtaithe vitimín K. Bhuaigh sé Duais Nobel na Fiseolaíochta nó an Leighis le Henrik Dam sa bhliain 1943 as seo.
Dolaimít. Mianra, cumtha as carbónáit chailciam maignéisiam, (Ca, Mg)CO3. Úsáidtear an téarma céanna do charraigeacha dríodracha carbónáite ina bhfuil níos mó ná 50% dolaimíte. Cruthaítear í de ghnáth trí athrú cailcíte, CaCO3.
Dolairít. Carraig dhoigheartha bhunata mheánghráinníneach, dúghlas, déanta as iathchloch plagacláis is criostail pirixéine den chuid is mó. Is gnáthcharraig í i saileanna is dingeáin ar fud an Domhain.
Dolby. An chéad córas éifeachtach chun an torann i gceol a atáirgtear le téipthaifeadán a laghdú go so-aitheanta. Úsáidtear go han-fhorleathan fós é. Shaothraigh Ray Dolby (1933-) ar dtús é le haghaidh téipthaifeadán gairmiúil i lár na 1960idí (Dolby A). Ansin mhionathraigh is shimpligh sé na ciorcaid chuige le húsáid i dtéipthaifeadáin caiséid (Dolby B). Tháirg sé Dolby C sna 1980idí, ina raibh laghdú torainn 20 dB trasna raon leathan minicíochtaí. Éiríonn an tsiosarnach ó bhun-nádúr gráinníneach an chumhdaigh mhaighnéadaigh ar na téipeanna. Rinne Dolby 3 rud: maidir leis an gcomhartha le taifeadadh, d'aimpligh sé na comharthaí ísle (ar mó a gcuirfeadh an tsiosarnach isteach orthu) níos mó ná na comharthaí níos airde is rinne iad a thaifeadadh; san atáirgeadh, scag sé amach na comharthaí an-ísle uile is rinne comharthaí níos mó ná tairseach áirithe a chur ar aghaidh don aimplitheoir; agus san aimplitheoir, d'aimpligh sé na comharthaí ísle níos lú ná na comharthaí arda, roimh an gcomhartha iomlán a chur isteach sa challaire. Laghdaíonn an phróiseáil seo an tsiosarnach 10 dB ar a laghad, agus ní chuireann isteach ar chaighdeán ginearálta na fuaime.
Doldroma. Réigiún lagar aimsire, le haimsir scamallach chiúin agus gaotha éadroma aniar, faoi bhrú íseal atmaisféarach sa chrios coinbhéarseachta idirthrópaiceach amuigh ar na haigéin. Ó thuaidh uathu tá na trádghaotha anoir aduaidh, agus ó dheas uathu na trádghaotha anoir aneas. Is eol anois ó íomhánna satailíte gur gaotha anoir a bhíonn sna doldroma ach gur neamhleanúnach iad. D'fhágtaí longa seoil gan chóir gan phuth gaoithe iontu. Úsáidtear an téarma don lagar misnigh.
Gerhard Domagk. Bithcheimicí a rugadh i Łagów na Polainne (Lagow sa Ghearmáin ag an am) ab ea Gerhard Johannes Paul Domagk (30 Deireadh Fómhair 1895 – 24 Aibreán 1964). Agus é ag déanamh taighde ar líocha is ceimiceán darb ainm prontasail, ag iarraidh na baictéir streipteacocais a dhíothú, fuair sé amach gur athraigh an prontasail go sulfainilimíd sa cholainn, de bhrí go raibh airíonna ceimiteiripeacha ag sulfainilimíd. 
Bhí ceimiteiripe iontach nua aimsithe aige, agus chuir an t-oibreán seo go mór le teiripe ailsí ina dhiaidh sin. Bhuaigh sé Duais Nobel sa Duais Nobel na Fiseolaíochta nó an Leighis i 1939. Chuir rialtas na Gearmáine cosc air an duais a fháil an bhliain sin, ach bronnadh air é i 1947.
Domhain síceolaíochta. Grúpa cóireálacha síceolaíocha a leagann béim ar phróisis neamhaireachtálacha mheabhracha mar chúiseanna le galair mheabhracha, mar mhalairt ar chúiseanna iompair. Sa mhodh oibre seo baintear feidhm as coincheapa Freud ar úd, mise is osmhise, rud nach ndéanfaí i modh oibre anailíseach Jung ina meastar gur tábhachtaí an neamhaireachtálacht chomhchoitianta ná aon ghné eile.
Gaetano Donizetti. Cumadóir ceoil a rugadh i mBergamo na hIodáile ab ea Domenico Gaetano Maria Donizetti (29 Samhain 1797–8 Aibreán 1848). Cáil ar leith ar a cheoldrámaí "Anna Bolena" (1830) agus "Lucia di Lammermoor" (1835).
Donnadh. Dath donn a tháirgtear ar bhianna áirithe faoi chúinsí ceimiceacha áirithe. Tarlaíonn donnadh neamheinsímeach nuair a théitear bianna a chuimsíonn próitéin is carbaihiodráit, mar thoradh ar imoibriú an aimíonaigéid lísín le siucraí saora. Tarlaíonn donnadh einsímeach i dtorthaí áirithe, úlla, mar shampla, nuair a nochtar iad d'ocsaigin.
Frederick George Donnan. Ceimicí Éireannach a rugadh in Colombo, sa tSiolóin (Srí Lanca inniu) ab ea Frederick George Donnan (6 Meán Fómhair 1870 – 16 Nollaig 1956). Agus é ag obair i gColáiste Ollscoile Londan, rinne sé taighde turgnamhach bunúsach ar chothromaíochtaí sreabhadh ian trasna scannán, meicníocht atá bunúsach d'fheidhmiú ceall bitheolaíoch.
Dópáil. Sa cheimic, suimiú oiread rialaithe eisíontais chun airíonna ábhair a athrú as cuimse. Mar shampla, nuair a chuirtear méid bídeach alúmanain nó fosfair le sileacan, cuireann sé sin go mór le hairíonna leathsheoltacha sileacain, rud atá bunúsach do leictreonaic uile na leathsheoltóirí.
Dopaimín. Is comhdhúil cheimiceach é dopaimín atá scaipthe go forleathan san inchinn is an néarchóras imeallach. 
Feidhmíonn sé mar néaratharchuradóir sa néarchóras lárnach. Is hormón é a choisceann tál prólachtaine is a chuireann fuascailt an hormón fáis ó mhaothán tosaigh na faireoige piotútaí chun cinn. Sintéisítear aidréanailín is noraidréanailín uaidh. 
Tarlaíonn leibhéil mhínormálta de i réigiúin áirithe den inchinn nuair a bhíonn galair áirithe ar dhuine, mar shampla, leibhéal árdaithe le scistifréine, agus leibhéal laghdaithe le galar Parkinson.
Iarmhairt Doppler. Aistriú Doppler, an t-athrú i dtonnfhad nó minicíocht radaíochta—solais nó fuaime —a bhraitear nuair a bhíonn foinse na radaíochta faoi ghluaiseacht choibhneasta, i dtreo an bhrathadóra nó amach uaidh. Ainmnithe as Christian Doppler (1803-1853), fisicí is matamaiticeoir Ostarach. 
Má bhíonn an fhoinse ag gluaiseacht i dtreo an bhrathadóra, bíonn an mhinicíocht níos mó is an tonnfhad níos lú ná mar a bheadh is an fhoinse ar fos. Más fuaim atá i gceist, méadaíonn airde an nóta sa chás seo. Más solas é, éiríonn an solas níos goirme (an gormaistriú). Nuair a bhíonn an fhoinse ar luas amach ón mbrathadóir, laghdaíonn airde an nóta fuaime agus éiríonn dath an tsolais níos deirge (an deargaistriú). 
Sampla coitianta d'iarmhairt Doppler is ea an t-athrú in airde an nóta ó bhonnán otharchairr le linn dó teacht i dtreo duine agus imeacht uaidh. Baineann réalteolaithe feidhm aisti chun gluaisní na reanna spéire a iniúchadh ó na haistrithe datha a bhraitear sa solas a thagann chugainn uathu. Baineann teicneolaithe míochaine feidhm aisti chun staidéar a dhéanamh ar shreabhadh na fola sa chroí is fuileadáin ar fud na colainne le trealamh ultrafhuaime.
Dórach. An ceann is luaithe de 5 phríomhord na hailtireachta clasaicí, le stoic chuisleannacha is mullaigh shimplí. Roinntear in dhá chéim é, Dórach Gréagach is Dórach Rómhánach. Sa Dórach Gréagach ní raibh aon bhun (mar shampla, i bPartanón na hAithne, 447-38 RC).
Claude Dornier. Innealtóir aerárthach a rugadh i gKempten na Gearmáine ab ea Claude Dornier (14 Bealtaine 1884 - 5 Nollaig 1969). I 1911 dhear sé an chéad eitleán miotail. Rinne sé muireitleáin, eitleáin uisce, agus eitleán dé-innill buamála a úsáideadh sa dara cogadh domhanda.
Ascaill Dhumhach Thrá. Is ascaill thábhachtach i mBaile Átha Cliath í Ascaill Dhumhach Thrá.
Ascaill an Droichid Nua. Is ascaill thábhachtach i mBaile Átha Cliath í Ascaill an Droichid Nua.
Ascaill na Lúb. Is ascaill thábhachtach i mBaile Átha Cliath í Ascaill na Lúb.
Ascaill na Páirce. Is sráid thábhachtach i mBaile Átha Cliath í Ascaill na Páirce.
Ascaill Pharáid Sydney.  Is sráid thábhachtach i mBaile Átha Cliath í Ascaill Pharáid Sydney.
Bóthar Ailesbury. Is sráid thábhachtach i mBaile Átha Cliath é Bóthar Ailesbury. Tá cáil an tsaibhris ar an mbóthar céanna agus is ann atá go leor ambasáidí lonnaithe.
Bóthar Bhaile an Teampaill. Is bóthar tábhachtach i mBaile Átha Cliath é Bóthar Bhaile an Teampaill.
Bóthar Bhinn Éadair. Is bóthar tábhachtach i mBaile Átha Cliath é Bóthar Bhinn Éadair.
Bóthar Chluaidh. Is bóthar thábhachtach i mBaile Átha Cliath é Bóthar Chluaidh.
Bóthar Dhroim Conrach. Is bóthar tábhachtach i mBaile Átha Cliath é Bóthar Dhroim Conrach.
Bóthar Eoin Thoir. Is bóthar tábhachtach i mBaile Átha Cliath é Bóthar Eoin Thoir.
Bóthar Gilford. Is bóthar tábhachtach i mBaile Átha Cliath é Bóthar Gilford.
Bóthar Hoirbeaird. Is sráid thábhachtach i mBaile Átha Cliath í Bóthar Hoirbeaird.
Bóthar Anglesea.  
Is bóthar i mBaile Átha Cliath é Bóthar Anglesea. Ceanglaíonn sé Domhnach Broc le Ballsbridge. Is cuid de bhealach réigiúnach R108 in oirdheisceart Bhaile Átha Cliath é.
Tá réileán cruicéid Bhóthair Anglesea suite ann.
Bóthar Mhuirfean. Is sráid thábhachtach i mBaile Átha Cliath é Bóthar Mhuirfean.
Coup d'état. Is éard is coup d'état ann ná buille tobann i gcoinne an stáit, de ghnáth ag grúpa beag de bhunaíocht an stáit cheana féin, mar shampla an lucht míleata. 
Bíonn sé mar aidhm acu an rialtas reatha a theistiú nó a chur ar cheal, agus rialú eile a a chur ina n-ionad, sibhialta nó míleata. 
Nuair nach n-éiríonn an "coup" go hiomlán, is é is dóichí ná go mbeidh cogadh cathartha mar thoradh.
Doulton. Comhlacht a thosaigh ag déanamh crocaí simléir is maisiúcháin mhóra ailtireachta i Londain ag tús an 19ú céad. Ó timpeall 1862 ba phríomhdhéantóirí cré-earraí ealaíonta iad, agus cáil orthu as a n-earraí cruachré is a gcré-earraí maisithe, a bhfigiúir, a bpainéil mhaisithe, is a dtílí. Rinne siad lear mór earraí sláintíochta freisin.
Siondróm Down. Is riocht géiniteach é siondróm Down (nó trísómacht 21) agus siondróm comhbheirthe: crómasóm breise is cúis leis an riocht. Bíonn leibhéal an mhíchumais fhoghlama ghinearálta idir míchumas éadrom agus míchumas domhain. Cé go mbíonn saintréithe fisiceacha áirithe comónta ar dhaoine a bhfuil siondróm Down orthu, is daoine iontu féin iad i gcónaí. 
Tréithe.
Go minic bíonn cnámha grua arda ag páiste mar seo, srón leata, súile fiara, agus filleadh starraiceach os cionn taobh inmheánach gach súile. Bíonn na lámha gearr leathan, le fithín bosach amháin. Bíonn céimeanna éagsúla míchumais mheabhraigh ag na páistí seo, agus anchumaí cairdiacha. 
Tá seans go mbeidh éagobhsaíocht atlasaiseach (atlantoaxial instability nó AAI) ag dul do dhaoine áirithe a bhfuil siondróm Down orthu. Is éalang coirp i veirteabraí an dromlaigh atá i gceist leis seo. 
Géineolaíocht.
Meastar go dtarlaíonn an éalang de bharr teip deighilte mar is gnách i gcrómasóm amháin i ngaiméit, de ghnáth sa bhaineannach. In ionad úbháin normálta le 23 crómasóm, cruthaítear ubhán le 24 crómasóm (dhá cheann de chrómasóm 21 ann). Nuair a thoirchítear an t-ubhán seo, bíonn crómasóm breise ag an suth. 
Tarlaíonn siondróm Down níos minice do pháistí máithreacha os cionn 40 bliain d'aois.
Sochaí.
Is é 21 Márta Lá Idirnáisiúnta Siondróm Down, lá chun béim a leagan ar an ngá le gníomhú chun daoine le siondróm Down a chumhachtú le troid ar son a gcearta agus a ndeiseanna féin.
Stair.
Ainmnítear an riocht as an lia Sasanach J. L. H. Down (1828-1896). Ach tugadh "mongólachas" ar an riocht freisin.
Dragainéad. Iasc domhainuisce le colainn chaol, cosúil le nathair. Suas le 40 cm ar fhad. An ceann gearr le béal an-fhada, ag iompar fiacla géill, cosúil le goineoga. Orgáin solais i línte ar thaobh íochtarach na colainne, taobh thiar de na súile, agus ar bharbal fada ón smig, a fheidhmíonn mar bhaoite chun creach a aomadh.
Dragan. Planda cumhra ilbhliantúil is ea an dragan ("Artemisia dracunculus"), a fhásann go hairde 1.2 m, dúchasach don Áise. Na duilleoga caol lansa-chruthach, na cinn íochtaracha tríliopach ag an mbuaic. Na bláthchinn cruinneogach, 3 mm ar leithead, leathbhuí, ag cromadh ina bpanacail liobarnacha. 
Tá fospeiceas den dragan, "A. Dracunculus" var. "sativa" nó an dragan Francach, saothraithe go fairsing mar luibh cistine, agus chun fínéagar a bhlaistiú. Áirítear é mar cheann de na ceithre "fines herbes" i gcócaireacht na Fraince. Úsáidtear é in "chakapuli", mias náisiúnta na Seoirsia freisin.
Manannán mac Lir. Dia mara i miotaseolaíocht na nGael is ea Manannán mac Lir, mac an dé Lir. Cé go bhfuil baint áirithe aige le Tuatha Dé Danann, cuireann roinnt scoláirí Manannán mac Lir i gcatagóir de dhéithe a théann níos faide siar. Pearsa mhór i litríocht na hÉireann atá ann agus finscéalta na hAlban agus Mhanann chomh maith.
Luaitear Manannán mac Lir i gcuid mhaith de bhéaloideas na tíre - scéalta na Rúraíochta go háirithe - ach níl áit lárnach aige ach i roinnt bheag díobh.
Bóthar an Náis. Is bóthar tábhachtach i mBaile Átha Cliath é Bóthar an Náis.
Bóthar Pheambróg. Is bóthar tábhachtach i mBaile Átha Cliath é Bóthar Pheambróg.
Bóthar an Phoirt Thoir. Is bóthar tábhachtach i mBaile Átha Cliath é Bóthar an Phoirt Thoir.
Bóthar Raglan. Is bóthar tábhachtach i mBaile Átha Cliath é Bóthar Raglan.
Bóthar Stigh Lorgan. Is bóthar tábhachtach i mBaile Átha Cliath é Bóthar Stigh Lorgan.
Bóthar Theach Mealóg. Is bóthar tábhachtach i mBaile Átha Cliath é Bóthar Theach Mealóg.
Bóthar na Trá Thuaidh. Is bóthar tábhachtach i mBaile Átha Cliath é Bóthar na Trá Thuaidh.
Bóthar Tritonville. Is bóthar tábhachtach i mBaile Átha Cliath é Bóthar Tritonville.
Cearnóg Mhic Liam.  
Is cearnóg thábhachtach i mBaile Átha Cliath í Cearnóg Mhic Liam.
Cearnóg Mhuinseo.  
Is cearnóg ghairdín Sheoirseach i mBaile Átha Cliath í Cearnóg Mhuinseo (Béarla: "Mountjoy Square"). Tá sí suite ciliméadar nach mór taobh ó thuaidh den Life. Tá Cearnóg Mhuinseo ar cheann de na cúig chearnóg Sheoirseacha den chathair a tógadh go déanach san 18ú haois. Luke Gardiner, 1ú Vioscúnta Mhuinseo a phleanáil agus a d'fhorbair í. Cuireadh tús lena tógáil sna luath 1790idí agus críochnaíodh í sa bhliain 1818.
Bhíodh tithe Seoirseacha déanta de bhrící dearga ar gach taobh di. Scriosadh cuid díobh ach cuireadh cuma Sheoirseach ar na tithe nua a tógadh ina n-áit.
Aisgeabhal. Is é Aisgeabhal an sliabh is airde ar oileán Rùm na hAlban, sna h-Eileanan Tarsainn Tá sé suite 5 chiliméadar ó dheas de Cheann Locha, an príomhshráidbhaile ar an oileán. Is cuid de Rùm Cuillin é, réimse creagach de chnoic i gceann theas de Rùm. Is minic a dhreaptar é mar chuid de thrasna iomlán den iomaire.Is é Aisgeabhal an sliabh is airde ar an Rúm.
Is ón tSean-Lochlainnis an logainm Aisgeabhal agus ciallaíonn sé fuinseog shilte ("Fraxinus excelsior")
Sadhbh. I Miotaseolaíocht na nGael, máthair Oisín le Fionn mac Cumhaill ab ea Sadhbh (Sean-Ghaeilge Sadb). Nó iníon Bodhbh Dearg, rí Sidhe na Mumhan ab ea í, nó b'fhéidir go bhfuil sí gaolta le "Sadb ingen Chuinn", iníon Choinn Chétchathaigh.
Sadhbh agus Fionn.
Thit an draoi Fear Doirche i ngrá le Sadhbh ach dhiúltaigh sí é. Chuir an draoi mar dhíoltas dá bharr mallacht uirthi, trí bliana a chaitheamh i riocht eilite. Sa deireadh, ghlac ghiolla an Fhir Doirche trua di, agus dúirt sé léi dá leagfadh cos i ndún na bhFiann, nó bheadh cumhacht aige uirthi a thuilleadh. Chuaigh sí díreach i dtreo theach Fhionn ag Almhain, agus d'aimsigh Fionn í i mbun seilge. Cé gur i riocht ainmhí ab ea Sadhbh, duine daonna ab ea í marcas sin féin, agus dá bharr, ní dhearna cúnna Fhionn, Bran agus Sceolan, aon dochar di, óir go raibh iadsan, maraon le Sadhbh, daoine i riocht ainmhithe. Ar ais ag Almhain, rinneadh cailín álainn de Shadhbh, agus ar ball beag phós sise agus Fionn. Ghráigh Fionn í an oiread sin gur éirigh sé as dul ag seilg agus gach pléisiúr eile, agus d'éirigh sí go tapa torrach.
Bhí Fionn as láthair i mbun comhraic in éadan na Lochlannach nuair a tógadh Sadhbh uaidh. Nocht taispeánadh bréige d'Fhionn, Bhran agus Sceolan laistigh den dún, agus rith Sadhbh amach chun a céile, i ngan fhios di an baol. A luaithe agus a shroich sí an taispeánadh, d'athraigh sé agus nochtadh an Fear Doirche, a thóg amach slat draíochta déanta as coll. Bhuail sé í leis, agus rinneadh arís í ina heilit.
Fionn agus Oisín.
Chaith Fionn seacht mbliana ag lorg Sadhbha, ach theip air. 'Séard a d'aimsíodh i mbun seilge san fhoraois ná buachaill fiáin. D'aithin Fionn ar an dtoirt dreacha Sadhbha in aghaidh an bhuachalla, agus thuig sé gurbh a mhac a bhí ann. Oisín an t-ainm a tugadh dó agus d'éirigh sé chomh cáiliúil lena athair.
Cearnóg Mhuirfean.  
Is cearnóg thábhachtach i mBaile Átha Cliath í Cearnóg Mhuirfean. 
Tá Gailearaí Náisiúnta na hÉireann suite ar an gcearnóg seo.
An Cuarbhóthar Theas. Is bóthar tábhachtach i mBaile Átha Cliath é an Cuarbhóthar Theas.
An Cuarbhóthar Thuaidh. Is bóthar tábhachtach i mBaile Átha Cliath é an Cuarbhóthar Thuaidh.
Lána Mhuire Mhaith. Is sráid thábhachtach i mBaile Átha Cliath í Lána Mhuire Mhaith.
Lána Nutley. Is sráid thábhachtach i mBaile Átha Cliath í Lána Nutley (nó Lána Nothaile).
Páirc Hoirbeaird. Is sráid agus páirc thábhachtach i mBaile Átha Cliath í Páirc Hoirbeaird.
Plás Íle. Is sráid thábhachtach (Béarla: "Ely Place") í Plás Íle i lár Bhaile Átha Cliath. Leagadh amach an tsráid sa bhliain 1768 agus tá a lán ailtireachta Seoirsí le feiceáil ann go fóill. Bhí George Moore, scríbhneoir, ina chónaí ag 4 Plás Íle go luath sa 20ú haois.
Rae an Iarthair. Is sráid thábhachtach Rae an Iarthair i mBaile Átha Cliath.
Shan Mohangi. Is dúnmharfóir ón Afraic Theas é Shan Mohangi a tharraing míchlú air féin in Éirinn sna 1960dí. 
Mac léinn leighis (22 bliana d'aois) i gColáiste Ríoga na Máinlianna in Éirinn a bhí ann nuair a mharaigh sé cailín óg, Hazel Mullen, sa bhialann "The Green Tureen" sa bhliain 1963. Tharraing an cás go leor cainte is conspóide toisc gur bhain sé corp an chailín, a bhí 16 bliana déag ag an am, óna chéile. 
Rinne Mohangi iarracht fáil réidh leis an gcorp trí chócaireáil a dhéanamh air, a cloigeann san áireamh, san oigheann sa bhialann ag 95 Shráid Fhearchair. Bhí sé ag obair ann mar chócaire. Chaith sé ceithre bliana sa phríosún as an 7 mbliana a daoradh air. 
Saol nua.
Ciontaíodh é as dúnorgain faoi dheireadh. Cuireadh ar ais chun an Afraic Theas é timpeall 1967
D'athraigh sé a ainm go "Narentuk Jumuna" thall. D'éirigh go maith leis sa ghnó i Natal (a fhód dúchais). Bhí sé ag iarraidh seasamh mar MP i dTeach na dTeachtaí sa bhliain 2009 nuair a thángthas ar scéal an dúnmharaithe, agus b’éigean dó tarraingt siar.
Féach freisin.
"Shan Mohangi, 95 Harcourt Street" le Kevin Higgins.
Sráid Amiens. Is sráid thábhachtach Sráid Amiens i mBaile Átha Cliath.
Sráid Anna Theas. Is sráid bheag i mBaile Átha Cliath í Sráid Anna Theas.
Sráid Anraí, Baile Átha Cliath. Is sráid thábhachtach i mBaile Átha Cliath í Sráid Anraí.
Sráid Bhagóid. Is sráid thábhachtach i mBaile Átha Cliath í Sráid Bhagóid.
Breaking Bad. Is sraith teilifíse Meiriceánach é Breaking Bad. Díríonn sé ar scéal Walter White, múinteoir ceimice a bhfuil an ailse air agus a thosaíonn ag táirgeadh drugaí mídhleathacha. 
Eipeasóidí.
&lt;onlyinclude&gt;&lt;/onlyinclude&gt;
Sráid Bhairbre. Is sráid thábhachtach i mBaile Átha Cliath í Sráid Bhairbre.
Sráid Chill Dara. Is sráid i mBaile Átha Cliath í Sráid Chill Dara. 
Stair.
Ar 29 Lúnasa 1890, d'osclaíodh ‘Músaem Eolaíochta agus Ealaíne Bhaile Átha Cliath’ ar Shráid Chill Dara agus Leabharlann nua, le seó agus le ceiliúradh nach bhfacthas roimhe. Dhear Thomas Newenham Deane an foirgneamh ar Shráid Chill Dara agus baineadh úsáid as chun an ceardaíocht nua-aoiseach na hÉireann, na Breataine agus na Mór-Roinne a thaispeáint sa tógáil.
Sráid an Dáma. Tá Sráid an Dáma suite i mBaile Átha Cliath.
Sráid Dhásain. Is sráid thábhachtach i mBaile Átha Cliath í Sráid Dhásain.
Sráid an Droichid. Is sráid thábhachtach i mBaile Átha Cliath í Sráid an Droichid.
Sráid Eccles. Is sráid thábhachtach i mBaile Átha Cliath í Sráid Eccles.
Sráid an Fhíona. Is sráid thábhachtach i mBaile Átha Cliath í Sráid an Fhíona.
Sráid Heytesbury. Is sráid thábhachtach i mBaile Átha Cliath í Sráid Heytesbury.
Sráid Henrietta. Is sráid thábhachtach í Sráid Henrietta i dtuaisceart Bhaile Átha Cliath. Luke Gardiner a leag amach agus a d'fhorbair an tsráid sna 1720idí. Sráid leathan í i gcompráid le neart sráideanna cathrach eile na linne. Tógadh a lán tithe móra Seoirseacha inti.
Sráid na Mainistreach. Is sráid thábhachtach i mBaile Átha Cliath í Sráid na Mainistreach.
Sráid Mhaoilbhríde.  Is sráid thábhachtach i mBaile Átha Cliath í Sráid Mhaoilbhríde.
Sráid Mhuirfean. Is sráid thábhachtach i mBaile Átha Cliath í Sráid Mhuirfean.
Sráid na Parlaiminte. Is sráid thábhachtach i mBaile Átha Cliath í Sráid na Parlaiminte.
Sráid Parnell. Is sráid thábhachtach i mBaile Átha Cliath í Sráid Parnell.
Sráid an Phiarsaigh. Is sráid thábhachtach í Sráid an Phiarsaigh i mBaile Átha Cliath.
Sráid Sheamlas an Éisc. Is sráid suite i mBaile Átha Cliath í Sráid Sheamlas an Éisc (nó Fishamble Street). 
Stair.
Síltear gurb í Sráid Sheamlas an Éisc an tsráid is sine i mBaile Átha Cliath. Is í an tsráid ar ar reáchtáladh an chéad taibhiú de 'Messiah' Georg Friedrich Händel i mí Aibreáin 1742, ceann de na saothair chórúla is aitheanta ar domhan. Bhí cóir ardeaglaise Ardeaglais Naomh Pádraig agus Theampall Chríost in ard a ngutha, fad is a bhí an t-orgán á sheinm ag an gcumadóir féin. Bhailigh beagnach 700 duine isteach sa Halla Ceoil. Cuireadh in iúl roimh ré gur cheart do mhná gúnaí gan fonsaí orthu a chaitheamh ionas go mbeadh dóthain spáis sa halla.
Bhí Ard-Oifig an Phoist suite ar Shráid Sheamlas an Éisc ó 1689 ar dtús. Tá an teach tábhairne Darkey Kelly’s, Sráid Sheamlas an Éisc lonnaithe ag barr na sráide.
Foinsí.
Tá cuid den eolas seo bunaithe ar chomharthaí an Dubline.
Sráid Thalbóid. Is sráid thábhachtach Sráid Thalbóid (Talbot Street) i mBaile Átha Cliath.
Sráid Theach Laighean. Is sráid thábhachtach í Sráid Theach Laighean i mBaile Átha Cliath.
Sráid Nassau. Is sráid thábhachtach é Sráid Thobar Phádraig nó Sráid Nassau i mBaile Átha Cliath (). Ritheann an tsráid feadh taobh dheas Coláiste na Tríonóide. Ritheann an tsráid ó sráid Grafton go acomhal Sráid Laighean Theas agus sráid Cill Dara. Tá taobh dheas den sráid tráchtálaithe ag siopai agus siopa ceoil. Tagraíonn ainm gaeilge na sráide do thobar ón 12ú haois. Athraíodh ainm na sráide i ndiaidh teacht i gcoróin rí William III, ball de theach 'Orange-Nassau'. Tá suíomh an tobar é féin lonnaithe i gColáiste na Tríonóide in aice le bealach na sráide í féin. Deirtear go raibh baint ag Naomh Pádraig é féin, a bhuail an talamh lena bhachall agus tháinig uisce amach as. Thráigh an tobar sa bhliain 1729.
Tá clú agus cáil ar an tsráid toisc gur bhuail údar cáiliúil James Joyce lena ghrágheal Nora Barnacle ar 10 Bealtaine, 1904.